{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o sadržaju izvještaja o učincima upravljanja nekretninama u vlasništvu Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PRIMORSKO-GORANSKA ŽUPANIJA","SADRŽAJ IZVJEŠTAJA,\nČlanak 4.","PRIMJEDBA NA ČLANAK 4. (Sadržaj izvještaja - Prilog 1.)\nDio na koji se odnosi: Članak 4., stavak (b), točka a) – vezano uz tablicu Prilog 1. \nVrsta primjedbe: Izmjena i dopuna\n\nTekst primjedbe (Prijedlog): Predlaže se dopuna članka na način da se nadležna tijela oslobode obveze ispunjavanja tablice \"Prilog 1.\" (Pregled sklopljenih ugovora) ukoliko su tijekom izvještajnog razdoblja uredno dostavljala pojedinačne ugovore sukladno članku 5. ovog Pravilnika. \nAlternativno, predlaže se da Ministarstvo automatizmom generira Prilog 1. iz već zaprimljenih ugovora.\n\nObrazloženje: Prijedlog Pravilnika uvodi nepotrebno dvostruko evidentiranje istih podataka. Članak 5. propisuje obvezu dostave svakog ugovora \"odmah po sklapanju\". Članak 4. (Prilog 1.) traži da se na kraju godine ti isti ugovori                ponovno ručno popisuju u zbirnu tablicu. Budući da Ministarstvo zaprima ugovore u realnom vremenu, ono već raspolaže svim podacima potrebnim za godišnji izvještaj. Traženje od nadležnih tijela da retroaktivno prepisuju podatke iz                već poslanih ugovora u Excel tablice predstavlja administrativno opterećenje koje nije u skladu s načelima digitalizacije javne uprave i načelom \"samo jednom\" (once-only principle)."]
[2,"PRIMORSKO-GORANSKA ŽUPANIJA","DOSTAVA SKLOPLJENIH UGOVORA O RASPOLAGANJU I OBJAVLJENIH JAVNIH POZIVA ZA KUPNJU NEKRETNINA,\nČlanak 5.","PRIMJEDBA NA ČLANAK 5. (Dostava mišljenja DORH-a)\n\nDio na koji se odnosi: Članak 5., stavak (a)\n\nVrsta primjedbe: Brisanje dijela teksta\n\nTekst primjedbe (Prijedlog): Predlaže se brisanje dijela rečenice koji glasi: \"...a u slučaju sklapanja pravnog posla kojim se otuđuje nekretnina uz ugovor su dužna dostaviti i mišljenje nadležnog državnog odvjetništva o pravnoj valjanosti            toga pravnog posla.\"\n\nObrazloženje: Nadležna tijela, kao tijela javne vlasti, sukladno Zakonu moraju ishoditi pozitivno mišljenje nadležnog državnog odvjetništva (DO) prije sklapanja ugovora o otuđenju. To mišljenje je zakonski preduvjet valjanosti pravnog                posla. Dostavom sklopljenog i ovjerenog ugovora Ministarstvu, postojanje pozitivnog mišljenja DO-a se podrazumijeva jer bez njega ugovor ne bi bio pravno valjan. Obveza posebnog skeniranja i slanja tog mišljenja uz svaki ugovor                    predstavlja suvišnu birokratsku radnju koja nepotrebno opterećuje sustav i stvara dodatni posao bez stvarne dodane vrijednosti, s obzirom na to da Ministarstvo ovim putem ne provodi nadzor nad radom DO-a."]
[3,"PRIMORSKO-GORANSKA ŽUPANIJA","DOSTAVA DOKUMENTACIJE O OBJAVLJENIM JAVNIM POZIVIMA ZA RASPOLAGANJE NEKRETNINAMA,\nČlanak 6.","PRIMJEDBA NA ČLANAK 6. (Objava rezultata natječaja - Objedinjena primjedba)\n\nDio na koji se odnosi: Članak 6., stavak (b) \n\nVrsta primjedbe: Brisanje stavka / Alternativno: Izmjena i dopuna\n\nTekst primjedbe (Prijedlog): Primarno se predlaže brisanje stavka (b) u cijelosti.\n\nAlternativno, ukoliko predlagatelj ustraje na zadržavanju ovog stavka, predlaže se:\n1. Nomotehnički precizirati izraz \"dokument sa rezultatima javnog natječaja\" na način da se zamijeni riječima: \"Odluku o odabiru najpovoljnijeg ponuditelja ili Odluku o poništenju natječaja\".\n2. Dodati odredbu kojom se definira da se uredno izvršavanje obveze iz ovog članka (trenutna dostava) smatra ispunjenjem obveze godišnjeg izvještavanja o javnim natječajima propisane u Prilogu 2. ovog Pravilnika.\n\nObrazloženje: Ova odredba je problematična iz tri ključna razloga:\n1. Suprotnost aktu više pravne snage: Postupak raspolaganja detaljno je uređen Uredbom o postupcima koji prethode sklapanju pravnih poslova... (NN 64/2025). Predmetna Uredba u članku 13. stavku 2. taksativno navodi obveze              objave, propisujući da se na mrežnim stranicama Ministarstva objavljuje isključivo javni poziv. Uredba ne predviđa obvezu dostave i objave rezultata natječaja na stranicama Ministarstva, stoga Pravilnik kao podzakonski akt niže snage            neovlašteno proširuje materijalne obveze nadležnih tijela koje nisu predviđene Uredbom Vlade RH.\n2. Pravna nesigurnost: Termin \"dokument sa rezultatima\" je neprecizan. Može se pogrešno tumačiti kao obveza dostave Zapisnika o otvaranju ponuda, što je neprihvatljivo s aspekta zaštite osobnih podataka (GDPR) jer Zapisnici sadrže podatke o svim ponuditeljima. Jedini relevantan akt za javnost je Odluka o odabiru.\n3. Administrativno dupliranje: Članak 6. traži trenutnu dostavu podataka, dok Prilog 2. traži ponovnu zbirnu evidenciju tih istih natječaja na kraju godine. Ako Ministarstvo zaprima Odluke u realnom vremenu, ono raspolaže svim                  podacima te nema potrebe za vođenjem dvostruke evidencije"]
[4,"PRIMORSKO-GORANSKA ŽUPANIJA","PRAVILNIK,\nPRIJELAZNE I ZAVRŠNE ODREDBE","OPĆA PRIMJEDBA (Prijelazno rješenje)\n\nDio na koji se odnosi: Prijelazne i završne odredbe \n\nVrsta primjedbe: Dopuna\n\nTekst primjedbe (Prijedlog): Predlaže se uvrštavanje odredbe kojom se definira da je ovakav način izvještavanja (putem dostave Excel tablica i e-maila) privremeno rješenje koje vrijedi isključivo do uspostave pune funkcionalnosti Internog        registra nekretnina (IRN) ili drugog interoperabilnog digitalnog sustava.\n\nObrazloženje: Potrebno je jasno naznačiti strateško opredjeljenje prema digitalizaciji. Ručna obrada podataka i slanje tablica elektroničkom poštom ne može biti trajno rješenje u modernoj javnoj upravi. Cilj mora biti automatizacija gdje bi se podaci crpili iz IRN-a, čime bi se u budućnosti ukinula potreba za ovakvim tipom administrativnog izvještavanja."]